# Acer campestre

L'Argelabre (Acer campestre) es una espècia de plantas de flors del genre Acer qu'aparten a la familha Aceracèas (Sapindaceae segon la classification APG III). Es un arbre classat dins la seccion Platanoidea de la classificacion dels agasts.

## Descripcion

Es un arbre que pòt aténher 10 mètres, de la rusca grisa pala, fendilhada, de fuèlhas pichonas caducas simplas amb mai d'un lòbes arredondits, de flors verdosas qu'apareisson abans las fuèlhas. Sa durada de vida pòt aténher 150 ans. Los fruits son de samaras doblas (disamaras) d'alas orizontalas.

## Distribucion

Comun dins Euròpa tota entrò lo sud de Suècia. Es lo sol agast indigèn del sud d'Anglatèrra e es naturalizat en Irlanda.

## Caracteristicas

* Tipe d'inflorescéncia : corimbe
* Reparticion dels sèxes : poligam
* Tipe de pollinizacion : anemogama
* Periòde de florason : març / abril
Grana
* Tipe de fruit : disamara
* Mòde de disseminacion : anemocòr
Fusta
* Fusta blanca, de vaissèls diffus (grain fin), omogèn, semblant a la fusta dels autres agasts
Abitat e reparticion
* Abitat tipe : bòsques caducifoliats medioeuropèus, planitiaris-collinèus, neutrofils
* Airal de reparticion : eurasiatic meridional

### Compausants quimics

Fitosteròls, còlina, alantoïna, tanins

### Donnadas autecologicas

* eliofil o de mièja-ombra ;
* espècia mesoxerofil a mesofil ;
* caractèr indicator : calciclina ;
* umús : mull carbonatat a mull mesotròf (optinum : mull eutròf); sòls rics en basas e en azòt; pH basic a neutre ;
* materials (purs o peirós) : colluvions limononosas, argilas de decarbonacion.

## Usatges
### Orticòl

* Utilizat dins las baranhas de boscatge
* Utilizat en baranha talhadas
* Utilizat dins l'art del bonsai

### Farmacopèa

* Partida utilizada : Rusca
* Mòde d'emplec : Decoccion
* Proprietat: Astringent, leugièrament
Son accion astringenta lo fa utilizar en cosmetica (pèls coparosadas)

### Consomacion umana

Amb la sèva sucrada, se prepara un siròp. Las fuèlhas jovas se consoman dins las saladas mescladas.
Planta melifèra.

### Autres usatges

* ebenistariá, marquetariá. Las raices noseludas foguèron utilizadas per fabricar de pipas.
* menusariá (resista als insèctes)
* Bona lenha, de nauta densitat.

## Referéncias

* ↑ «Acer campestre - Érable champêtre - Pépinière, plantes, jardinerie, vente en ligne». www.jardindupicvert.com.
* ↑ Donnadas d'après : Julve, Ph., 1998 ff. - Baseflor. Index botanique, écologique et chorologique de la flore de France. Version : 23 avril 2004.
* ↑ J.C RameauD.MansionG.Dumé Flore Forestière Française (en francés). Paris: IDF. ISBN 978-2-904740-16-9.
* ↑ Petit guide panoramique des salades et légumes sauvages comestibles (en francés). Paris: Delachaux et Niestlé. ISBN 2-603-00569-3.
* ↑ Martine Lesur «Parlons un peu d'érables» (en français), 2022, p. 31.

### Ligams extèrnes

* Referéncia JSTOR Plants : Acer campestre (en)
* Referéncia Modèl:EFloras/labèl : Acer campestre (en)
* Referéncia GRIN : espècia Acer campestre L. (en)
* Referéncia INPN : Acer campestre L., 1753 (+ estatut + descripcion) (fr)
* Referéncia ITIS : Acer campestre L. (fr) (+ version anglesa (en))
* Referéncia NCBI : Acer campestre (en)
* Referéncia The Plant List : Acer campestre L. (en) (Font : KewGarden)
* Referéncia Tropicos : Acer campestre L. (en) (+ lista sostaxons)
* Referéncia Tela Botanica (França metropolitana) : Acer campestre L., (fr)